cyanic-selkie/wikianc huggingface dataset:
โทชิโกะ ฮิงาชิกูนิ
พระประวัติ
เจ้าหญิงโทชิโกะเสกสมรสกับเจ้าชายนารูฮิโกะ ฮิงาชิกูนิโนะมิยะ เมื่อวันที่ 18 พฤษภาคม พ.ศ. 2458 โดยจักรพรรดิเมจิโปรดเกล้าพระราชทานพระอิสริยยศ "ฮิงาชิกูนิโนะมิยะ" แก่เจ้าชายนารูฮิโกะเมื่อวันที่ 3 พฤศจิกายน พ.ศ. 2449
เจ้าหญิงโทชิโกะและเจ้าชายนารูฮิโกะมีพระโอรสด้วยกัน 4 พระองค์
หลังการยึดครองญี่ปุ่นของสหรัฐ เจ้านายมหาสาขาต่าง ๆ ของราชวงศ์เบญจมาศอันรวมไปถึงราชสกุลฮิงาชิกูนิถูกถอดจากฐานันดรศักดิ์เป็นสามัญชนเมื่อวันที่ 14 ตุลาคม พ.ศ. 2490 พระองค์ดำรงพระชนม์อย่างสามัญชนจนกระทั่งสิ้นพระชนม์เมื่อวันที่ 5 มีนาคม พ.ศ. 2521 สิริพระชันษา 81 ปี
เอซากิ กูลิโกะ
บริษัท เอซากิ กูลิโกะ จำกัด หรือที่เรียกกันทั่วไปว่า กูลิโกะ เป็นบริษัทแปรรูปอาหารข้ามชาติสัญชาติญี่ปุ่น มีสำนักงานใหญ่อยู่ที่เขตนิชิโยโดงาวะ โอซากะ ดำเนินธุรกิจใน 30 ประเทศ ในอเมริกาเหนือ เอเชียแปซิฟิก และยุโรป
ภาพรวม
ธุรกิจหลักของเอซากิ กูลิโกะ คือการผลิตผลิตภัณฑ์ ขนมหวาน เช่น ช็อกโกแลต, มันฝรั่งทอด, หมากฝรั่ง, ไอศกรีม และ ผลิตภัณฑ์นม นอกจากนี้ กูลิโกะยังผลิตอาหารแปรรูป เช่น น้ำแกงกะหรี่ ทากิโกมิโงฮัง และผลิตภัณฑ์อาหารเสริม คู่แข่งหลักของกูลิโกะคือ Meiji Seika, Lotte, Morinaga, Fujiya และ Bourbon Company ในธุรกิจขนมหวาน และ House Foods, เมจิ และ S&B Foods ในธุรกิจอาหารแปรรูป
ประวัติ
ในปี ค.ศ. 1919 ริอิชิ เอซากิได้ผลิตลูกอมคาราเมลที่มีไกลโคเจนที่สกัดจากหอยนางรม ลูกอมคาราเมลมีชื่อว่า "Cuchieco"
มัสยิดยาบัลโรดเหร๊าะหม๊ะ
มัสยิดยาบัลโรดเหร๊าะหม๊ะ ประจำอำเภอเมืองสิงหนคร ตั้งอยู่ที่ ม.๔ ต.หัวเขา อ.สิงหนคร จ.สงขลา
ประวัติ
จากการศึกษาของนักประวัติศาสตร์ท้องถิ่น คาดว่ามัสยิดยาบัลโรดเหร๊าะหม๊ะ สร้างในราวรัชสมัยของสุลตาน สุลัยมาน ชาฮ์ (ประมาณ พ.ศ. ๒๑๗๓-๒๒๐๓) เมื่อมีการยกเขตรอบนอกเมืองสิงหนครเป็นเมืองหน้าด่านทางทะเลสาบสงขลาสำหรับกันทัพเรือของเมืองปัตตานี ต่อมาเป็นมัสยิดร้างเสียเมื่อคราวสมัยสุลตานมุซตาฟา ชาฮ์ ทำสงครามพ่ายแพ้แก่สมเด็จพระนารายณ์มหาราชเจ้าแผ่นดินกรุงศรีอยุธยา มัสยิดหลังแรกซึ่งสร้างในรัชสมัยสุลตานสุลัยมาน ชาฮ์นั้น เข้าใจกันว่าสร้างด้วยไม้ทั้งหลัง แต่ปูพื้นด้วยกระเบื้องแบบไทย ขนาดกระเบื้องเป็นรูปจัตุรัสกว้างยาวประมาณ ๑ ศอกยังปรากฏหลักฐานมาจนถึงปัจจุบันนี้
พ.ศ. ๒๔๗๐ มัสยิดหลังเก่าชุดรุดทรุดโทรมลลงมาก ปวงสัปบุรุษจะจัดให้การสร้างมัสยิดแห่งใหม่ในสถานที่ปัจจุบันมีขนาดเป็นรูปจัตุรัส กว้างยาวด้านละ ๑๕ วา ข้างหน้ามีมุขเด็จสำหรับแขวนกลองขนาดใหญ่ใช้ตีบอกเวลาในการปฏบัติศาสนกิจและการทำกิจกรรมสำคัญๆ การตีกลองมีความสำคัญมากเป็นการบอกเวลาในการทำกิจกรรมเช่น ตีกลอง ๕ ครั้งแทนการอะซาน(การเรียกร้องให้มุสลิมมาละหมาด) เป็นต้น
ต่อมาเมื่อ พ.ศ. ๒๔๙๒ กรมศาสนาได้ขึ้นทะเบียนมัสยิดยาบัลโรดเหร๊าะหม๊ะเป็นมัสยิดตามกฎหมายตาม พรบ.มัสยิดอิสลาม พ.ศ. ๒๔๙๒
ประวัติมัสยิดยาบัลโรดเหร๊าะหม๊ะ หลังปัจจุบัน
ในปี พ.ศ. ๒๕๑๘-๒๐ มัสยิดหลังเก่าได้อยุ่ในสภาพชำรุดทรุดโทรมลงตามกาลเวลา นายอาศิส พิทักษ์คุมพล จุฬาราชมนตรี(ในขณะนั้นเป็นดะโตะอิหม่าม มัสยิดยาบัลโรดเหร๊าะหม๊ะ) จึงได้มีการประชุมสัปบุรุษอีกครั้งปรากฏตามจดหมายเหตุความว่า จึงดาโตะอิหม่าม คอเต็บ บิหลั่น ธรรมการประจำมัสยิดทั้งนั้น ก็ปฤกษากิจการด้วยปวงสัปบุรุษแห่งเมืองสิงหนคร กับทั้งพ่อค้าวาณิชย์ทั้งไทย มลายู จีน อาหรับ เห็นพร้องต้องกันให้ขยายเขตมัสยิดออกไป จึงพ่อค้าชาวอาหรับชื่อเชคอับดุลลาตีฟ ได้มีศรัทธาบริจาคเงินกองหนึ่งเป็นทุน สำหรับให้ก่อสร้างมัสยิดอันเป็นถาวรสืบไป ครั้นปฤกษากันแล้วเสร็จ ดาโตะอิหม่าม อาศิล พิทักษ์คุมพล ก็ปฤกษาให้ครูเยื้อน โรงเรียนบ้านหัวเขาเขียนโครงมัสยิด ให้มีโดมอย่างสูงตามอย่างมัสยิดในนครเมกกะ๑ โดมกว้างตามแบบนครมะดีนะ๑ แล้วให้มีโดมตามแบบไทยเป็นจัตุรัส๑ กระเบื้องมุงนั้นท่านสั่งมาแต่เมืองเพชรทั้งสิ้น ปัจจุบันมัสยิดยาบัลโรดเหร๊าะหม๊ะ ทรุดโทรมลงตามกาลเวลาอันเนื่องมาจากขาดการบูรณะมาเป็นเวลาเกือบ ๓๐ ปี แต่มัสยิดนี้ก็ยังคงรักษาเอกลักษณ์อย่างเดิมไว้ทุกประการ
ป๊อบ คำเกษม
ป๊อบ คำเกษม เป็นนักแสดงและพิธีกรดีเจนายแบบชาวไทย ชื่อเล่น ป๊อบ (เกิดเมื่อวันที่ 14 กันยายน พ.ศ. 2525) เกิดที่กรุงเทพมหานครเริ่มเข้าสู่วงการบันเทิงไทยได้รับโอกาสร่วมถ่ายแบบและถ่ายโฆษณานิตยสารอื่น ๆ เป็นต้นภายหลังได้รับเป็นพิธีกรและวีเจรายการ (โอไอซี Oic) ออกอากาศทางสถานีวิทยุโทรทัศน์กองทัพบกช่อง 5ปัจจุบันยังรับงานพิธีกรถ่ายแบบเดินแบบและงานละครเป็นต้น
ประวัติ
ป๊อบ คำเกษม เป็นนักแสดงและพิธีกรดีเจ นายแบบชาวไทยชื่อเล่น ป๊อบ (เกิดเมื่อวันที่ 14 กันยายน พ.ศ. 2525) มีพี่น้องร่วมกัน 3 คน บิดาและมารดามีเชื้อสายไทยและสัญชาติไทยนับถือศาสนาพุทธเกิดที่กรุงเทพมหานคร
การศึกษา
ป๊อบจบปริญญาตรีคณะนิเทศศาสตร์ สาขา วิทยุและโทรทัศน์กระจายเสียง มหาวิทยาลัยอัสสัมชัญ
การทำงาน
ป๊อบ เริ่มเข้าสู่วงการบันเทิงไทยได้รับโอกาสร่วมถ่ายแบบและถ่ายโฆษณานิตยสารอื่น ๆ เป็นต้นภายหลังได้รับเป็นพิธีกรและวีเจรายการ (โอไอซี Oic) ปัจจุบันเป็นนักแสดง ละครโทรทัศน์ และพิธีกร ดีเจ นายแบบชาวไทยมีชื่อเสียงด้านการแสดงหลายๆเรื่องใน พ.ศ. ปี 2544 ป๊อบได้ร่วมแสดงละครเรื่อง เงาใจ ซึ่งเป็นผลงานละครเรื่องแรก รับบทเป็น ไมตรี ออกอากาศทางสถานีโทรทัศน์สีกองทัพบกช่อง 7ต่อมาในปี พ.ศ. 2549 ป๊อบมีผลงานเป็นพิธีกรวีเจรายการ (โอไอซี Oic) ออกอากาศทางสถานีวิทยุโทรทัศน์กองทัพบกช่อง 5เมื่อในปี พ.ศ. 2551 และ ปี พ.ศ. 2552 ป๊อบมีผลงานแสดงละคร เช่น นารีสโมสร, เซน...สื่อรักสื่อวิญญาณ และ อาทิตย์ชิงดวง ออกอากาศทางสถานีวิทยุโทรทัศน์กองทัพบกช่อง 5และผลงานละครหลายเรื่องเป็นต้น ปัจจุบันยังรับงานพิธีกรถ่ายแบบเดินแบบและงานละครเป็นต้น ป๊อบเป็นวีเจและเป็นผู้จัดประจำรายการวิทยุเป็นDJ สถานี 94 EFM ออกอากาศทุกวันจันทร์-ศุกร์ เวลา 23.00-02.00 น.
ในปี พ.ศ. 2561 ป๊อบมีผลงานละครเรื่อง ระบำมาร ในฐานะนักแสดงรับเชิญ รับบทเป็น ทนายโยธิน ออกอากาศทางสถานีโทรทัศน์สีกองทัพบกช่อง 7เป็นต้น
ละครโทรทัศน์
ซีรีส์ Love Lie Hide Fake แกล้งแอ๊บแอบรัก เป็นซีรีส์แนว เรต 13+
พฤศจิกายน
พฤศจิกายน เป็นเดือนที่ 11 ของปี ตามปฏิทินเกรกอเรียน และเป็นหนึ่งในเดือน 4 เดือนที่มี 30 วัน
ตามหลักโหราศาสตร์ เดือนพฤศจิกายนเริ่มต้นขึ้นเมื่อดวงอาทิตย์ยกเข้าสู่ราศีพิจิก และสิ้นสุดเมื่อยกเข้าสู่ราศีธนู แต่ในทางดาราศาสตร์ ต้นเดือนพฤศจิกายนดวงอาทิตย์อยู่ในกลุ่มดาวตาชั่ง ผ่านกลุ่มดาวแมงป่องระหว่างวันที่ 24-29 พฤศจิกายน โดยประมาณ และไปอยู่ในกลุ่มดาวคนแบกงูในปลายเดือน
เดือนพฤศจิกายน รากศัพท์คำมาจากภาษาสันสกฤต คำว่า वृश्चिक vṛścika. และ आयन Āyana, ในภาษาอังกฤษ November มาจากภาษาละติน novem เนื่องจากเป็นเดือนที่ 9 ในปฏิทินโรมันดั้งเดิมที่เริ่มต้นปีในเดือนมีนาคม. ประเทศไทยเริ่มใช้ชื่อเดือนพฤศจิกายนในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน โดยพฤศจิกายน มาจากคำ พฤศจิก (พฺรึดสะจิก) ที่แปลว่า แมงป่อง
ซูเบเมลาราดิโอ
"ซูเบเมลาราดิโอ" (Súbeme la radio, "เร่งเสียงวิทยุให้ฉันหน่อย") เป็นเพลงของเอนรีเก อีเกลเซียส นักร้องชาวสเปน ร่วมด้วยไซออนแอนด์เลนนอกซ์ นักร้องคู่ชาวปวยร์โตรีโก และเดเซเมร์ บูเอโน นักร้องชาวคิวบา มีการเผยแพร่เพลงนี้เมื่อวันที่ 24 กุมภาพันธ์ ค.ศ. 2017 โดยเป็นซิงเกิลนำจากอัลบัมที่ใกล้จะวางจำหน่ายของอีเกลเซียส
ไส้กรอกเวียนนา
ไส้กรอกเวียนนา (vienna sausage; wiener würstchen หรือ wiener; saucisse de strasbourg หรือ saucisse de francfort) เป็นไส้กรอกแดง (hot dog) ประเภทหนึ่ง
ในประเทศทางยุโรป ไส้กรอกเวียนนาเป็นไส้กรอกสำเร็จรูป มักรมควัน และหาซื้อได้ตามร้านค้าทั่วไป มีลักษณะละรสคล้ายคลึงกับไส้กรอกแดงทั่วไปเป็นอันมาก ภาษาปากจึงมักเรียกรวมกันว่าไส้กรอกแดง แต่ไส้กรอกเวียนนายาวและบางกว่า กับทั้งยังบรรจุใน "กรอก" (casing) ที่เบากว่าและรับประทานได้ด้วย เมื่อจะกิน มักจัดให้ร้อน ๆ ทั้งชิ้นยาว ๆ นั้น พร้อมเครื่องปรุงรส ยิ่งทำให้มีรูปลักษณ์คล้ายไส้กรอกแดงทั่วไปไปใหญ่
ส่วนในทางอเมริกาเหนือ ไส้กรอกเวียนนาจะหมายถึงไส้กรอกที่เล็กและสั้นกว่าไส้กรอกแดงทั่วไป ซึ่งมักรมควันและบรรจุกระป๋อง โดยจะทำจากเนื้อสัตว์ เช่น ไก่, วัว, ไก่งวง และหมู หรือเนื้อพวกนี้ผสมกัน บดอย่างดีจนเป็นเนื้อเดียวกัน ปรุงด้วยเครื่องเทศ นิยมใส่มัสตาร์ดด้วย ก่อนจะใส่ลงไปในไส้ยาว บางทีก็รมควัน แต่ต้องปรุงสุกเมื่อจะกินเสมอ แต่ไส้ในอเมริกาเหนือกินไม่ได้เหมือนในยุโรป เวลากินจึงต้องนำออกทุกครั้ง นอกจากนี้ ยังนิยมหั่นชิ้นไส้กรอกยาวนั้นให้สั้น เพื่อให้บรรจุกระป๋องและใช้ประกอบอาหารได้ง่าย ที่วางขายเป็นถุงพร้อมซอสพริกหรือซอสบาร์บีคิวก็มี
ภาษาอัสเตียนี
ภาษาอัสเตียนี (Ashtiani dialect) เป็นสำเนียงหนึ่งของสำเนียงอิหร่านกลาง ใช้พูดในอัศเตียนและตาเฟรชในอิหร่าน ใกล้เคียงกับภาษาวาฟซีมาก ผู้พูดส่วนใหญ่เป็นมุสลิมและพูดภาษาเปอร์เซียได้ด้วย
ข้อบังคับสำหรับสินค้าที่ใช้รักษาโรค
สินค้าที่ใช้รักษาโรค (therapeutic goods) หากเป็นข้อบังคับจะหมายถึง ยา และ อุปกรณ์ที่ใช้รักษาโรค (therapeutic devices) ตามที่กฎหมายกำหนด ในบางประเทศเช่น สหรัฐอเมริกา ถูกควบคุมโดยกฎหมายระดับประเทศจากหน่วยงานเดียว บางประเทศเช่น ประเทศออสเตรเลีย มีกฎหมายควบคุมทั้งระดับรัฐและระดับประเทศ
Neoniphargidae
Neoniphargidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
ปานามา (วงดนตรี)
ปานามา คือชื่อกลุ่มนักร้องสัญชาติไทยที่มีสมาชิกเป็นชาย 2 คน หญิง 1 คน  ประกอบด้วย แหม่ม ปาริฉัตร(จรินทร์ธร ชนะธีรโรจน์), ต๊อก นารา (ประพฤติ ปูรณันท์) และ จิ้งเหลน มาธุสร   ภายใต้การสนับสนุนของ นิธิทัศน์ โปรโมชั่น โดยเริ่มปรากฏตัวบนเวทีทัวร์คอนเสิร์ตใจประสานใจ จึงมีผลงานอัลบั้มเพลงออกมา 2 ชุด ภายในปี พ.ศ. 2534-พ.ศ. 2535 มี ต๊ะ สมถะเป็นโปรดิวเซอร์ โดยสมาชิกบางส่วนจากวงกะท้อน และสมาชิกในวงเองยังได้ร่วมแต่งเพลงไว้หลายเพลงอีกด้วย
ประวัติ
ปานามา มีเพลงที่สร้างชื่อเสียงโด่งดัง คือ "โธ่เอ๊ย" และ "ไม่อยากเป็นแปรงสีฟัน" ซึ่งติดใจคนฟังทุกยุคสมัย จนมีนักร้องคนอื่นนำไปแปลงเนื้อร้อง เช่น ปฤษณา วงศ์ศิริ และ บุญโทน คนหนุ่ม นอกจากนี้ยังมีเพลง ความรัก, พูดผิดพูดใหม่, หัวใจย่ำต๊อก และ  เชิญ เอ้า เชิญ   ดนตรีของวงปานามาออกจังหวะสนุกสนานผสมผสานความเป็นไทยและสากล การแสดงบนเวทีของสมาชิกวงจะร้องเพลงและเต้นรำอย่างมีลีลา
ปัจจุบัน สมาชิกวงปานามาแยกย้ายกันไปโดยไม่ปรากฏตัวอีกเลย เหลือเพียง แหม่ม ที่ยังคงมีผลงานเพลงของตนเองอยู่ โดยต๊อก นารา ถึงแก่กรรมไปเมื่อวันที่ 27 มิถุนายน พ.ศ. 2559 ซึ่งถือว่าเป็นคนที่สองของวง หลังจากจิ้งเหลน มาธุสร ได้เสียชีวิตไปก่อนแล้ว ทำให้สมาชิกปานามาเหลือเพียงแหม่มเพียงคนเดียว
ALL NIGHT LONG
"ออล ไนท์ ลอง" เป็นซิงเกิลที่ 39 ของเอ็กซ์ไซล์ วางจำหน่ายวันที่ 20 มิถุนายน พ.ศ. 2555 ในรูปแบบในรูปแบบแม็กซีซิงเกิล
มิวสิกวิดีโอเพลง ALL NIGHT LONG เป็นเรื่องราวของสมาชิกทั้ง 14 คน ในฉากเกมเคเบรอสของ GREE
เพลง ALL NIGHT LONG เป็นเพลงที่ใช้ในการทัวร์คอนเสิร์ต EXILE TRIBE LIVE TOUR 2012 〜TOWER OF WISH〜
วิลเฮ็ล์ม วีน
วิลเฮ็ล์มเป็นญาติกับมัคส์ วีน นักอิเล็กทรอนิกส์ผู้ประดิษฐ์วงจรบริดจ์ของวีน (Wien Bridge)
ประวัติ
วิลเฮ็ล์ม วีน เกิดที่ตำบลกัฟเคิน (Gaffken) ใกล้กับเมืองฟิชเฮาเซิน (Fischhausen) แคว้นปรัสเซีย ซึ่งปัจจุบันเป็นเมืองปรีมอสค์ ประเทศรัสเซีย เป็นบุตรของคาร์ล วีน ต่อมาเมื่อวิลเฮ็ล์มอายุได้สองขวบ ครอบครัวของเขาย้ายถิ่นฐานไปยังตำบลดรัคชไตน์ (Drachstein) ใกล้กับเมืองรัสเทินบวร์ค (Rastenburg) ซึ่งปัจจุบันเป็นเมืองแกนต์ชึน (Kętrzyn) ประเทศโปแลนด์ ล่วงปี พ.ศ. 2422 วิลเฮ็ล์มเข้าโรงเรียนที่รัสเตินบวร์ค หนึ่งปีต่อมาเขาย้ายไปศึกษาชั้นมัธยมปลายที่โรงเรียนที่เมืองไฮเดิลแบร์ค
ระหว่าง พ.ศ. 2439–2442 วิลเฮ็ล์มเป็นอาจารย์ที่มหาวิทยาลัยแอร์เวเทฮา อาเคิน (RWTH Aachen University) ก่อนย้ายไปที่มหาวิทยาลัยเวือทซ์บวร์ค สืบแทนวิลเฮล์ม คอนราด เรินต์เกน ล่วงปี พ.ศ. 2462 เขาย้ายไปที่มหาวิทยาลัยมิวนิก ระหว่างชีวิตวิชาการได้มีส่วนร่วมในโครงการการเมืองต่าง ๆ แต่ไม่ถึงขนาดเข้าร่วมสมาคมฟิสิกส์เยอรมันหรือด็อยท์เชอฟือซีค (Deutsche Physik)
ผลงาน
เมื่อ พ.ศ. 2439 วิลเฮ็ล์ม วีน ค้นพบกฎการแผ่รังสีของวัตถุดำโดยการทดลอง ซึ่งต่อมาเรียกว่า กฎของวีน เพื่อนร่วมงานของเขาคือ มักซ์ พลังค์ ไม่เชื่อถือการทดลองของวิลเฮ็ล์มจนต้องพยายามใช้ทฤษฎีแม่เหล็กไฟฟ้าและอุณหพลศาสตร์เพื่อสร้างทฤษฎีประกอบผลการทดลอง ได้เป็นกฎของวีน-พลังค์ ซึ่งใช้ได้เฉพาะที่ความถี่สูง ๆ และไม่ถูกต้องที่ความถี่ต่ำ มัคส์ พลังค์พยายามแก้ไข และต่อมาได้เสนอกฎของพลังค์ซึ่งว่า พลังงานแปรผันตรงกับความถี่ของแม่เหล็กไฟฟ้า อันนำไปสู่การพัฒนากลศาสตร์ควอนตัม อย่างไรก็ดีนั้นน กฎของวีนยังมีรูปแบบที่ใช้ได้อยู่คือ  ซึ่งว่า สเปกตรัมคลื่นแม่เหล็กไฟฟ้าจะมียอดที่ความยาวคลื่น λmax ซึ่งแปรผกผันกับอุณหภูมิ T ต่อมาในปี พ.ศ. 2454 วิลเฮ็ล์ม วีน ได้รับรางวัลโนเบลสาขาฟิสิกส์ ในฐานะผู้คนพบกฎการแผ่รังสีของวัตถุร้อน
เมื่อ พ.ศ. 2441 วิลเฮ็ล์มประดิษฐ์ตัวกรองวีน (Wien filter) หรือตัวคัดเลือกความเร็วสำหรับใช้ศึกษารังสีแอโนด เครื่องมือดังกล่าวประกอบด้วยสนามไฟฟ้ากับสนามแม่เหล็กตั้งฉากกัน เมื่ออนุภาคเคลื่อนที่ผ่านจะตีวงโค้งไปตกที่ระยะต่าง ๆ ตามแต่จะกำหนดโดยมวลของอนุภาคมีประจุ ปัจจุบันใช้ในกล้องจุลทรรศน์อิเล็กตรอนและสเปกโทรมิเตอร์ รวมถึงเครื่องเร่งอนุภาค ปีเดียวกันนั้นเอง วิลเฮ็ล์มศึกษาแก๊สไอออน (ionized gas) และค้นพบอนุภาคประจุบวกมวลเท่ากับอะตอมไฮโดรเจนโดยใช้ตัวกรองของเขาเอง ต่อมาในปี พ.ศ. 2456 โจเซฟ จอห์น ทอมสัน ได้พัฒนาปรับปรุงตัวกรองวีน และทดลองเพิ่มเติม การทดลองกินเวลานานหลายปี จนกระทั่งในปี พ.ศ. 2462 เออร์เนสต์ รัทเทอร์ฟอร์ด เสนอว่า อนุภาคที่วิลเฮ็ล์มค้นพบตั้งแต่แรกนั้นคือโปรตอน (คือ อะตอมไฮโดรเจนเสียอิเล็กตรอนหนึ่งตัว)
ในปี พ.ศ. 2533 วิลเฮ็ล์มอ่านงานของจอร์จ เฟรเดอริก ชาลส์ เซิร์ล (George Frederick Charles Searle) และดัดแปลงทฤษฎีของอัลเบิร์ต ไอน์สไตน์ ในภาษาอังกฤษ) บรรดามวลของสสารทั้งหลายมีที่มาจากคลื่นแม่เหล็กไฟฟ้า และกำหนดตามสมการ
เรมา มาร์แวนน์
เรมา มาร์แวนน์ วรฤทธิ์สกุล (Rhema Marvanne Voraritskul; เกิด 15 กันยายน พ.ศ. 2545) เป็นนักร้องหญิงชาวอเมริกันเชื้อสายไทย ที่ใช้พระวารสารเป็นแนวทางในการร้อง
ประวัติ
เรมา มาร์แวนน์ วรฤทธิ์สกุล เกิดเมื่อวันที่ 15 กันยายน พ.ศ. 2545 ที่เมืองแคร์รอลตัน รัฐเท็กซัส สหรัฐ เป็นบุตรสาวของอธิษฐาน "ทีทัน" วรฤทธิ์สกุล และเวนดี "เมอร์ซี" มาร์แวนน์ ปู่ของเรมาชื่อชัย วรฤทธิ์สกุล อพยพจากประเทศไทยเข้าสู่สหรัฐ เวนดีมารดาของเธอได้เสียชีวิตลงด้วยโรคมะเร็งรังไข่เมื่อวันที่ 8 พฤศจิกายน พ.ศ. 2551 ขณะอายุเพียง 34 ปี
เรมาเริ่มมีชื่อเสียงทางอินเทอร์เน็ตขณะที่เธอมีอายุได้เพียงหกขวบ ด้วยเพลง Amazing Grace ต่อมาเธอปรากฏตัวในรายการ Maury Povich Show Most Talented Kids 2010 และรายการ Star King ของเกาหลีใต้
แหล่งข้อมูลอื่น
2002
น้ำมันอาร์แกน
250px|thumb|ต้นอาร์แกน น้ำมันอาร์แกน (argan oil) เป็นน้ำมันที่ได้จากเมล็ดต้นอาร์แกน (Argania spinosa) เป็นไม้ต้นที่พบเฉพาะในประเทศโมร็อกโก น้ำมันอาร์แกนมีลักษณะเป็นของเหลวสีเหลืองอ่อนถึงใส ไม่มีกลิ่น มีจุดหลอมเหลวประมาณ 100 °ซ. และจุดวาบไฟที่ประมาณ 300 °ซ. น้ำมันอาร์แกนประกอบไปด้วยไขมันอิ่มตัวและไม่อิ่มตัว โดยไขมันไม่อิ่มตัวที่พบมากที่สุดคือกรดโอเลอิกและกรดลิโนเลอิก ในขณะที่ไขมันอิ่มตัวที่พบมากที่สุดคือกรดปาลมิติก
น้ำมันอาร์แกนนิยมใช้เป็นส่วนประกอบในเครื่องสำอาง เนื่องจากอุดมไปด้วยวิตามินอี ซึ่งมีคุณสมบัติเป็นสารต้านอนุมูลอิสระและช่วยบำรุงผิวและเส้นผม ในน้ำมันอาร์แกนมีกรดโอเลอิกและกรดลิโนเลอิก ซึ่งเป็นแหล่งของกรดไขมันโอเมกา-9 และกรดไขมันโอเมกา-6 ตามลำดับ โดยกรดไขมันสองชนิดนี้ช่วยลดระดับคอเลสเตอรอลในเลือดและความเสี่ยงเป็นโรคหลอดเลือดหัวใจ
ทฤษฎีกล่องดำ
ทฤษฎีกล่องดำ หมายถึงสิ่งใด ๆ ที่ถูกนิยามไว้เพียงแค่หน้าที่ของมัน ศัพท์ว่า ทฤษฎีกล่องดำ ถูกใช้ในสาขาใดก็ได้ เช่นปรัชญาและวิทยาศาสตร์ หรือสาขาอื่นที่มีการแสวงหาคำตอบหรือการจำกัดความบางอย่าง เป็นความสัมพันธ์ระหว่างการปรากฏของบางสิ่งที่อยู่ภายนอก โดยเฉพาะสิ่งที่ถูกระบุว่ามีสถานะเสมือนกล่องดำ ที่เกี่ยวข้องกับลักษณะเฉพาะและพฤติกรรมที่อยู่ภายใน  การแสวงหาคำตอบดังกล่าวมุ่งเน้นไปที่สิ่งที่ไม่มีลักษณะปรากฏในฉับพลัน แต่ต่อมาก็ปรากฏปัจจัยสำหรับการพิจารณาด้วยตัวมันเองซึ่งแฝงเร้นจากการสังเกตการณ์ ผู้สังเกตการณ์จะถูกสมมติว่าเพิกเฉยในตอนแรก เพราะข้อมูลส่วนใหญ่ที่สามารถใช้ได้ยังคงหลบซ่อนอยู่ในสถานการณ์ภายในอันหนึ่งจากการสืบสวนแบบผิวเผิน องค์ประกอบ กล่องดำ ของนิยามนี้แสดงให้เห็นถึงการระบุลักษณะเฉพาะโดยระบบใดระบบหนึ่ง ซึ่งองค์ประกอบที่สังเกตการณ์ได้ เข้าไปสู่กล่องในจินตนาการที่บรรจุกลุ่มของการแสดงออกที่แตกต่างกัน และการแสดงออกก็สังเกตการณ์ได้เช่นกัน
ที่มาของศัพท์
คำศัพท์ กล่องดำ มีบันทึกการใช้เป็นครั้งแรกโดยกองทัพอากาศของสหราชอาณาจักร (RAF) เมื่อประมาณ ค.ศ. 1947 เพื่ออธิบายบรรจุภัณฑ์ปิดผนึกที่ใช้เป็นอุปกรณ์นาวิกโยธิน และการใช้คำนี้แพร่หลายมากขึ้นอย่างกว้างขวางหลังจาก ค.ศ. 1964 คำนี้ใช้แก่อุปกรณ์ที่เรียกว่าเครื่องบันทึกข้อมูลการบิน (FDR) และเครื่องบันทึกเสียงในห้องนักบิน (CVR) หน้าที่ของอุปกรณ์เหล่านี้คือบันทึกการสื่อสารทางวิทยุที่เกิดขึ้นภายในเครื่องบิน และสำคัญอย่างยิ่งต่อการสืบสวนสาเหตุของเครื่องบินตกในสถานที่ที่เกิดอุบัติเหตุ กล่องเหล่านี้แท้จริงแล้วมีสีส้มเพื่อให้สามารถสังเกตได้ง่าย
ตัวอย่าง
พิจารณากล่องดำอันหนึ่งที่ไม่สามารถเปิดออก "ดูข้างใน" ว่ามันทำงานอย่างไร การทำงานที่เป็นไปได้ทั้งหมดจะถูกคาดเดาโดยใช้พื้นฐานว่า อะไรเกิดขึ้นเมื่อบางสิ่งบางอย่างถูกใส่เข้าไป (อินพุต) และอะไรจะปรากฏเป็นผลลัพธ์ออกมาเนื่องจากสิ่งนั้น (เอาต์พุต) เป็นต้นว่า ถ้าใส่ส้มผลหนึ่งเข้าไปข้างหนึ่ง แล้วส้มผลหนึ่งก็หล่นออกมา การคาดเดาอย่างมีหลักการหรือการสร้างสมมติฐานเกี่ยวกับสิ่งที่เกิดขึ้นในกล่องดำสามารถเป็นไปได้ กล่องดำอาจจะมีผลส้มบรรจุอยู่เต็มก็ได้ กล่องดำอาจจะเป็นสายพานเลื่อนที่เคลื่อนย้ายผลส้มจากข้างหนึ่งไปอีกข้างหนึ่งก็ได้ หรือแม้แต่กล่องดำอาจจะเป็นประตูมิติในพหุภพก็ได้ เนื่องด้วยเราไม่สามารถสืบเสาะการทำงานต่าง ๆ ของกล่องได้ สิ่งที่เราทำได้ทั้งหมดก็มีเพียงการคาดเดา
อย่างไรก็ตาม การปรากฏที่แปลกไปในบางโอกาสจะเข้ามาแทนที่ความเข้าใจของเราเกี่ยวกับกล่องดำ สมมติว่าเมื่อใส่ส้มผลหนึ่งเข้าไป คราวนี้ได้ฝรั่งผลหนึ่งออกมาแทน นั่นหมายความว่าทฤษฎี "ผลส้มบรรจุอยู่เต็ม" และ "สายพานเลื่อน" ใช้ไม่ได้อีกต่อไป และเราอาจต้องเปลี่ยนแปลงการคาดเดาอย่างมีหลักการหรือการสร้างสมมติฐานว่ากล่องดำทำงานอย่างไรเสียใหม่
อ้างอิง
Boîte noire
Metacrangonyctidae
Metacrangonyctidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
เอลซา แกรนเจอร์
'''เอลซา แกรนเจอร์ ''' (เสียชีวิตเมื่อวันที่ 8 กุมภาพันธ์ ค.ศ. 1955) เป็นนักแสดงหญิงชาวออสเตรเลีย เริ่มเป็นนักแสดงตั้งแต่ปี ค.ศ. 1918
ภาษาซังกิซารี
ภาษาซังกิซารี (Sangisari) หรือภาษาซังซารี (Sangsari ) เป็นภาษากลุ่มอิหร่าน ที่ใช้พูดในจังหวัดเซมนอน ทางใต้ของอิหร่าน ภาษานี้ได้รวมอยู่ในภาษากลุ่มเซมมานี ในภาษากลุ่มอิหร่านตะวันตกเฉียงเหนือ มีผู้พูด 36,000 คน
Mesogammaridae
Mesogammaridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
โอเอน ค็อกแลน
โอเอน ค็อกแลน เกิดเมื่อวันที่ 31 มีนาคม ค.ศ. 1992 เป็นนักยูโดประเทศออสเตรเลีย เคยเข้าร่วมการแข่งขันยูโดในโอลิมปิกฤดูร้อน 2016 ประเภทชาย 81 กิโลกรัม
สภาวะหัวใจล้มเหลวเฉียบพลัน
"สภาวะหัวใจล้มเหลวเฉียบพลัน" เป็นซิงเกิลของวงดนตรีสวีตมัลเล็ต จากมินิอัลบั้ม Sound of Silence ประพันธ์เนื้อร้องโดย ดุลยเกียรติ เลิศสุวรรณกุล และโป โปษยะนุกูล แต่งทำนองและเรียบเรียงโดย สวีตมัลเล็ต ออกจำหน่ายในวันที่ 21 พฤษภาคม พ.ศ. 2552
การตอบรับ
เพลง "สภาวะหัวใจล้มเหลวเฉียบพลัน" ติดอันดับสูงสุดที่ 5 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2552 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มกราคม
มกราคม เป็นเดือนที่ 1 และเดือนแรกของปี ตามปฏิทินเกรกอเรียน และเป็นหนึ่งในเดือน 7 เดือนที่มี 31 วัน
ตามหลักโหราศาสตร์ เดือนมกราคมเริ่มต้นขึ้นเมื่อดวงอาทิตย์ยกเข้าสู่ราศีมกร และสิ้นสุดเมื่อยกเข้าสู่ราศีกุมภ์ แต่ในทางดาราศาสตร์ ต้นเดือนมกราคมดวงอาทิตย์อยู่ในกลุ่มดาวคนยิงธนู และไปอยู่ในกลุ่มดาวแพะทะเลในปลายเดือน
เดือนมกราคมในภาษาอังกฤษ January มาจากเทพเจ้าโรมันนามว่า ยานุส (Janus) ซึ่งเป็นเทพเจ้าแห่งประตูทางผ่าน การเริ่มต้น และการสิ้นสุด ปฏิทินโรมันดั้งเดิมที่เริ่มต้นปีในเดือนมีนาคมมีเดือนเพียง 10 เดือน (304 วัน) โดยไม่มีเดือนในช่วงฤดูหนาว ต่อมาได้มีการเพิ่มเดือน 2 เดือน คือ เดือนมกราคมและกุมภาพันธ์ ทำให้ 1 ปีมี 12 เดือน ประเทศไทยเริ่มใช้ชื่อเดือนมกราคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน
กลุ่มภาษาเซมมานี
กลุ่มภาษาเซมมานี (Semnani languages) เป็นกลุ่มย่อยของกลุ่มภาษาอิหร่านตะวันตกเฉียงเหนือ ใช้พูดในจังหวัดเซมนันในอิหร่าน ซึ่งมีลักษณะทางภาษาศาสตร์และโครงสร้างคล้ายกับกลุ่มภาษาแคสเปียน ภาษาในกลุ่มนี้มีหกภาษา ได้แก่ ภาษาเซมมานี ภาษาบียาบูนากี ภาษาซังซารี ภาษาซอร์เคย ภาษาอัฟตารี และภาษาลาสเคอดี
คาตางามิ
คาตางามิ เป็นนครในจังหวัดอากิตะ ประเทศญี่ปุ่น มีประชากรประมาณ 32,858 คน  13,897 ครัวเรือน  มีความหนาแน่นของประชากร 330 คนต่อตารางกิโลเมตร มีพื้นที่ทั้งหมด 97.96 sqkm.
ภูมิศาสตร์
คาตางามิตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะโดยมีทะเลญี่ปุ่นตั้งอยู่ทางตะวันตกเฉียงใต้ และทางทิศตะวันตกเฉียงเหนือติดกับทะเลสาบฮาจิโรงาตะ คาตางามิเป็นนครที่มีพื้นที่ที่เล็กที่สุดในจังหวัดอากิตะ
ภูมิอากาศ
คาตางามิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Cfa) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคาตางามิคือ 11.2 องศาเซลเซียส ปริมาณน้ำฝนรายปีเฉลี่ยอยู่ที่ 1631 มิลลิเมตร ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมที่ประมาณ -0.8 องศาเซลเซียส
ฌอง เฮย์
ฌอง เฮย์ (ภาษาอังกฤษ: Jean Hey หรือ Jean Hay) (ราว ค.ศ. 1475 - ราว ค.ศ. 1505) เป็นจิตรกรที่เดิมรู้จักกันในนามว่า “มาสเตอร์แห่งมูแลงส์” เฮย์เป็นจิตรกรชาวเนเธอร์แลนด์ของยุคเนเธอร์แลนด์ตอนต้นในคริสต์ศตวรรษที่ 16 ผู้มีความเชี่ยวชาญทางการเขียนภาพศิลปะคริสต์ศาสนา และจิตรกรรมหนังสือวิจิตร ฌอง เฮย์ทำงานในฝรั่งเศสและในอาณาบริเวณของดยุคแห่งเบอร์กันดีและมีส่วนเกี่ยวข้องกับดยุคแห่งบูร์บอง
ชีวิตและงาน
รายละเอียดเกี่ยวกับเบื้องต้นของชีวิตไม่เป็นที่ทราบเท่าใดนัก แต่สันนิษฐานว่าได้ศึกษาการเขียนกับ ฮูโก ฟาน เดอร์ โกส์ และอาจจะใช้เวลาบั้นปลายในปารีส
งานที่เป็นที่รู้จักกันมากที่สุดของเฮย์เป็นงานฉากแท่นบูชาในมหาวิหารโนเทรอดามแห่งมูแลงส์ในอัลลีเยร์ในประเทศฝรั่งเศส ที่สันนิษฐานว่าเขียนราวปลายคริสต์ศตวรรษที่ 15 แผงกลางเป็นภาพพระแม่มารีและพระบุตรชื่นชมด้วยเทวดาและบานสองข้างเป็นภาพเหมือนของปีเตอร์ที่ 2 ดยุคแห่งบูร์บอง (Peter II, Duke of Bourbon) และดัชเชส Anne de Beaujeu และลูกสาวซูซานแห่งบูร์บอง (Suzanne of Bourbon) สภาพของบานพับภาพอยู่ในสภาพที่ดีมากแม้ว่าในเวลาก่อนหน้าคริสต์ทศวรรษ 1830 ส่วนล่างถูกตัดออกไปบ้าง
การระบุ “มาสเตอร์แห่งมูแลงส์”
จนกระทั่งคริสต์ศตวรรษที่ 20 นามของผู้เขียนฉากบานพับภาพมูแลงส์ก็ไม่เป็นที่ทราบว่าเป็นใคร แต่นักประวัติศาสตร์ศิลปะสามารถบ่งภาพเขียนอื่นได้ว่าเป็นภาพที่เขียนโดยจิตรกรเดียวกับผู้เขียนบานพับภาพมูแลงส์ หนังสือเกี่ยวกับมาสเตอร์แห่งมูแลงส์เขียนในปี ค.ศ. 1961 โดยมาดาเลน ฮุยเล็ท ดิสเตรีย (Madeleine Huillet d'Istria) ตั้งข้อเสนอว่าจิตรกรที่ว่าไม่มีตัวตนและผู้เขียนเป็นกลุ่มจิตรกรกว่าสิบสองคนที่เป็นผู้เขียนงานต่างๆ ที่เดิมบ่งว่าเป็นงานเขียนของมาสเตอร์แห่งมูแลงส์ก่อนหน้านั้น ชื่อของมาสเตอร์แห่งมูแลงส์เพิ่งมาพบว่าเป็นใครเมื่อพบคำจารึกบนด้านหลังของภาพ “พระเยซูทรงมงกุฏหนาม” (ค.ศ. 1494) ที่ได้รับความเสียหายในราชพิพิธภัณฑ์วิจิตรศิลป์แห่งเบลเยียมในบรัสเซลส์ ที่บ่งว่าชื่อ “ฌอง เฮย์” “teutonicus” และ “pictor egregius” (“จิตรกรผู้ยิ่งใหญ่”) และผู้จ้างคือฌอง คุยอิเล็ตต์ (Jean Cueillette) ผู้เป็นราชเลขาธิการของพระเจ้าแผ่นดินและผู้เกี่ยวข้องกับราชวงศ์บูร์บอง ลักษณะการเขียนที่คล้ายคลึงกันทำให้บ่งได้ว่าเป็นงานเขียนโดยมาสเตอร์แห่งมูแลงส์ มาสเตอร์แห่งมูแลงส์จึงน่าจะเป็นจิตรกรประจำราชสำนักของราชวงศ์บูร์บอง และจากหลักฐานจากระหว่างปี ค.ศ. 1502 ถึงปี 1503 ระบุว่าช่างเขียนประจำราชสำนักชื่อฌอง และไม่น่าจะเป็นฌอง เพร์รีอาล (Jean Perréal) หรือ ฌอง โพรโวสต์ (Jean Prévost) จากการค้นคว้าต่อมา สร้อย “Teutonicus” หรือ “เยอรมัน” หลังชื่อขณะนั้นไม่แต่จะใช้สำหรับชาวเยอรมันแต่ยังรวมทั้งผู้ที่เป็นชาวเฟล็มมิชด้วยในขณะนั้น
อ้างอิง
บานพับภาพมูแลงส์, ราว ค.ศ.1498, สีน้ำมันบนไม้
ระเบียงภาพ
1475 1505
เจ็ตเซ็ตเตอร์
เจ็ตเซ็ตเตอร์ (Jetset'er) ศิลปินจากค่ายไวท์มิวสิก โดยมีผลงานชิ้นแรกเริ่มคือ 'Trust' และ 'ตัวคั่นเวลา' จากค่ายเพลง Zyd Records และมีผลงานเพลงที่ได้รับความนิยมตามมามากมาย อาทิ ดีอย่างไร (2549), จูบ (2552), คืนนี้ (2552), น้ำผึ้งพระจันทร์ (2552), ไม่ใกล้ไม่ไกล (2553) และ สัญญาณ (2553) ส่งผลให้พวกเขาได้ไปปรากฏตัวในงานเทศกาลดนตรีและคอนเสิร์ตทั้งใหญ่เล็ก สมาชิก 3 คนประกอบด้วย ที - พิพิธพล ขำรัตน์ (ร้องนำ), โอ - ทฤษฎี ศรีม่วง (กีตาร์) และหมู - วรพจน์ วิศรุตนาถ (เบส)
Jetset'er : The Album
สังกัด: Zyd Records
Nude
สังกัด: Zyd Records
Jet's
สังกัด: สนามหลวงการดนตรี
Magic Moment
สังกัด: White Music Bonus Track
Digital Soul
สังกัด: White Music
Maxillipiidae
สปีชีส์ในสกุล ได้แก่:
การสังเคราะห์นิวเคลียสของมหานวดารา
การสังเคราะห์นิวเคลียสของมหานวดารา (Supernova nucleosynthesis) คือการสร้างธาตุทางเคมีชนิดใหม่ๆ ขึ้นจากภายในมหานวดารา โดยพื้นฐานแล้วเกิดขึ้นจากการสังเคราะห์นิวเคลียสที่ระเบิดขึ้นระหว่างการเผาผลาญออกซิเจนและซิลิกอน ปฏิกิริยาฟิวชันเหล่านี้ทำให้เกิดธาตุใหม่คือ ซิลิกอน ซัลเฟอร์ คลอรีน อาร์กอน โซเดียม โพแทสเซียม แคลเซียม สแกนเดียม ไททาเนียม และ ธาตุจำพวกเหล็ก เช่น วาเนเดียม โครเมียม แมงกานีส เหล็ก โคบอลต์ นิกเกิล เป็นต้น การระเบิดของมหานวดาราแต่ละครั้งจะส่งสสารธาตุมากมายฟุ้งกระจายออกไปในมวลสารระหว่างดาว สำหรับธาตุหนักอื่นๆ (ที่หนักกว่านิกเกิล) เชื่อว่าเกิดขึ้นจากกระบวนการจับตัวของนิวตรอนในการสังเคราะห์นิวเคลียสประเภทอื่น
ไลโอเนล คเซนส์
ไลโอเนล คเซนส์ เป็นนักยิงธนูชาวออสเตรเลีย เกิดที่รัฐเวสเทิร์นออสเตรเลีย  เคยเข้าร่วมการแข่งขันยิงธนูในพาราลิมปิกฤดูร้อน 1964 และได้รับรางวัลประเภทเหรียญเงิน
ภูมิศาสตร์ไทย
ประเทศไทยมีพื้นที่ 513,115 ตารางกิโลเมตร ตั้งอยู่ใจกลางคาบสมุทรอินโดจีนในเอเชียตะวันออกเฉียงใต้ ตำแหน่งที่ตั้งของประเทศได้มีอิทธิพลต่อสังคมและวัฒนธรรมไทย ประเทศไทยยังเป็นเส้นทางทางบกเพียงทางเดียวจากทวีปเอเชียไปยังประเทศมาเลเซียและประเทศสิงคโปร์
พิกัดภูมิศาสตร์
ประเทศไทยตั้งอยู่ในช่วงพิกัด 5°37′N - 20°27′N และ 97°22′E - 105°37′E
ด้วยสภาพพื้นที่ราบซึ่งน้ำท่วมถึงอันอุดมสมบูรณ์และภูมิอากาศแบบมรสุมเขตร้อน ทำให้ประเทศไทยภาคกลางมีความเหมาะสมอย่างยิ่งสำหรับเกษตรกรรมการทำนา และดึงดูดผู้ตั้งถิ่นฐานมายังใจกลางดินแดนมากกว่าพื้นที่สูงและภูเขาในภาคเหนือและที่ราบสูงโคราชในทางตะวันออกเฉียงเหนือ
ในขณะที่ลัทธิจักรวรรดินิยมยุโรปนำมาซึ่งช่วงเวลาใหม่ของการค้าในเอเชียตะวันออกเฉียงใต้ในตอนปลายคริสต์ทศวรรษ 1800 ประเทศไทย (หรือในขณะนั้นยังเรียกว่า "สยาม") เป็นประเทศเดียวที่ไม่ตกเป็นอาณานิคมของตะวันตกในฐานะเป็นรัฐกันชนระหว่างพม่าซึ่งเป็นอาณานิคมของอังกฤษและอินโดจีนซึ่งเป็นส่วนหนึ่งของฝรั่งเศส อันได้แก่ ลาวและกัมพูชา
รูปร่าง
ประเทศไทยมีลักษณะคล้ายขวาน โดยภาคใต้เป็นด้ามขวาน แนวด้านตะวันตกเป็นสันขวาน ภาคเหนือเป็นหัวขวาน ภาคตะวันออกเฉียงเหนือและภาคตะวันออกเป็นคมขวาน จากลักษณะดังกล่าว ความยาวจากเหนือสุดถึงใต้สุด วัดจากอำเภอแม่สาย จังหวัดเชียงรายไปจนถึงอำเภอเบตง จังหวัดยะลา มีความยาว 1,650 กิโลเมตร ส่วนที่กว้างสุดจากตะวันออกไปตะวันตก วัดจากอำเภอพิบูลมังสาหาร จังหวัดอุบลราชธานี ไปยังด่านเจดีย์สามองค์ จังหวัดกาญจนบุรี เป็นระยะทาง 800 กิโลเมตร บริเวณแผ่นดินส่วนที่แคบที่สุดของประเทศตั้งอยู่ระหว่างแนวชายแดนกัมพูชากับพื้นที่บ้านโขดทราย ตำบลหาดเล็ก อำเภอคลองใหญ่ จังหวัดตราด มีระยะทางเพียง 450 เมตร และส่วนพื้นที่บ้านวังด้วน ตำบลห้วยทราย อำเภอเมืองประจวบคีรีขันธ์ จังหวัดประจวบคีรีขันธ์ วัดจากชายแดนประเทศพม่าจนถึงทะเลอ่าวไทย มีระยะทาง 10.6 กิโลเมตร สำหรับส่วนที่แคบที่สุดของแหลมมลายู (แผ่นดินระหว่างอ่าวไทยและทะเลอันดามัน) อยู่ในพื้นที่ของจังหวัดชุมพรและระนอง มีระยะทางประมาณ 50 กิโลเมตร เรียกส่วนนี้ว่า "คอคอดกระ"
พรมแดนทางบก
รวมระยะทางทั้งหมด 4,863 กิโลเมตร
ประเทศไทยมีอาณาเขตติดต่อกับประเทศเพื่อนบ้าน 4 ประเทศ ได้แก่ ประเทศลาว พม่า กัมพูชา และมาเลเซีย มีชายแดนติดต่อกับประเทศไทยตั้งแต่สามเหลี่ยมทองคำ จังหวัดเชียงราย ผ่านจังหวัดพะเยา น่าน อุตรดิตถ์ พิษณุโลก เลย หนองคาย บึงกาฬ นครพนม มุกดาหาร อำนาจเจริญ และอุบลราชธานี รวมระยะทางทั้งสิ้น 1,754 กิโลเมตร โดยมีพื้นที่ชายแดนที่เป็นทั้งภูเขา แม่น้ำ ที่ราบ แม่น้ำโขงเป็นแม่น้ำสายสำคัญระหว่างไทยกับลาว มีการสัญจรติดต่อกันโดยใช้เรือ จึงมีท่าเรือสำคัญทั้งสองประเทศ เส้นทางเชื่อมระหว่างสองประเทศนี้ได้แก่ สะพานมิตรภาพ ไทย-ลาว แห่งที่ 1 แห่งที่ 2 แห่งที่ 3 และแห่งที่ 4 ปัญหาชายแดนด้านนี้คือ การลักลอบเข้าเมือง การลำเลียงยาเสพติด การขนสินค้าหนีภาษี เป็นต้น มีชายแดนติดต่อกับประเทศไทยตั้งแต่สามเหลี่ยมทองคำ อำเภอเชียงแสน จังหวัดเชียงราย ผ่านชายแดนที่เป็นทั้งภูเขาและแม่น้ำ ผ่านจังหวัดเชียงใหม่ แม่ฮ่องสอน ตาก กาญจนบุรี ราชบุรี เพชรบุรี ประจวบคีรีขันธ์ ชุมพร และระนอง รวมระยะทางทั้งสิ้น 1,800 กิโลเมตร การแบ่งเขตแดนจะแบ่งโดย ถ้าเป็นภูเขาจะใช้สันปันน้ำเป็นแนวเขต แต่ถ้าเป็นแม่น้ำจะใช้ร่องน้ำลึกเป็นแนวเขต เนื่องจากชายแดนด้านนี้มีชนกลุ่มน้อยของพม่าตั้งถิ่นฐานอยู่หลายเผ่า เช่น ไทยใหญ่ กะเหรี่ยง มอญ เป็นต้น อาศัยอยู่จึงมีการอพยพแรงงานเข้ามาในไทย มีการลักลอบค้าของหนีภาษี ผลิตภัณฑ์แปรรูปจากไม้สัก บ่อนการพนัน การลักลอบขนยาเสพติด เป็นต้น มีชายแดนติดต่อกับประเทศไทยนับตั้งแต่ช่องบก (สามเหลี่ยมมรกต) ในอำเภอน้ำยืน จังหวัดอุบลราชธานี ผ่านจังหวัดศรีสะเกษ สุรินทร์ บุรีรัมย์ สระแก้ว จันทบุรี และตราด รวมระยะทางทั้งสิ้น 803 กิโลเมตร บริเวณชายแดนที่ติดกับตอนล่างของภาคอีสานจะใช้ทิวเขาพนมดงรักเป็นเส้นแบ่งเขตแดน แถบจังหวัดสระแก้วเป็นที่ราบและคลอง จึงเป็นเส้นทางเดินติดต่อกันสะดวก พื้นที่แถบนี้เรียกว่า "ฉนวนไทย" โดยบริเวณอำเภออรัญประเทศ จังหวัดสระแก้ว มีตลาดการค้าขนาดใหญ่เรียกว่า "ตลาดโรงเกลือ" ชาวกัมพูชามักจะมาซื้อสินค้าประเภทอาหาร และวัสดุก่อสร้าง ปัญหาชายแดนด้านนี้คือ การลักลอบค้าของหนีภาษี บ่อนการพนัน และการโจรกรรมรถยนต์จากไทยไปยังประเทศเพื่อนบ้าน เป็นต้น มีชายแดนติดต่อกับประเทศไทยตั้งแต่จังหวัดสตูล สงขลา ยะลา และนราธิวาส รวมระยะทางเขตแดน 506 กิโลเมตร ที่จังหวัดสตูลมีรั้วคอนกรีตกั้นแบ่ง แต่ส่วนใหญ่จะใช้แนวทิวเขาสันกาลาคีรีและแม่น้ำโกลกแบ่งเขตแดน ชายแดนด้านนี้มีเส้นทางคมนาคมที่สะดวกทั้งทางรถยนต์และรถไฟ ปัญหาชายแดนด้านนี้คือ การลักลอบขนของหนีภาษี ปัญหาการทำประมง การนับถือศาสนาและความแตกต่างทางวัฒนธรรมเฉพาะพื้นที่ เป็นต้น
ภูมิลักษณ์และทางน้ำ
ลักษณะภูมิประเทศที่เห็นได้ชัดเจนที่สุดของประเทศไทย คือ ภูเขาสูง ที่ราบลุ่มตอนกลาง และที่ราบสูง ภาคเหนือของไทยมีภูเขาทอดผ่านเป็นจำนวนมาก ตั้งแต่ชายแดนพม่าผ่านคอคอดกระและคาบสมุทรมลายู ที่ราบตอนกลางเป็นพื้นที่ลุ่มซึ่งระบายน้ำโดยแม่น้ำเจ้าพระยาและแม่น้ำสายย่อย ทั้งนี้ แม่น้ำเจ้าพระยาถือเป็นระบบแม่น้ำที่สำคัญของประเทศ โดยไหล่ผ่านไปสู่สามเหลี่ยมปากแม่น้ำซึ่งอยู่ที่หัวอ่าวกรุงเทพ แม่น้ำเจ้าพระยาไหลผ่านพื้นที่กว่าหนึ่งในสามของประเทศ ในพื้นที่ทางตะวันออกเฉียงเหนือของประเทศเป็นที่ราบสูงโคราช พื้นที่มีเนินลาดและทะเลสาบตื้นเขิน มีแม่น้ำมูลไหลไปรวมกันเป็นแม่น้ำโขง ซึ่งไหลลงสู่ทะเลจีนใต้ โดยมีคลองและเขื่อนเป็นจำนวนมาก
แม่น้ำเจ้าพระยาและแม่น้ำโขงถือได้ว่าค้ำจุนเศรษฐกิจเกษตรกรรมของไทย โดยเป็นพื้นที่ปลูกข้าวและเป็นทางน้ำสำหรับขนส่งสินค้าและผู้คน ในทางกลับกัน ลักษณะทางธรรมชาติของคาบสมุทรในทางภาคใต้ คือ ชายฝั่งทะเลที่ยาว เกาะนอกฝั่ง และบึงพรรณไม้ป่าชายเลนที่กำลังลดจำนวนลง
ภูมิภาค
สภาวิจัยแห่งชาติได้แบ่งประเทศไทยออกเป็น 6 ภูมิภาค ตามลักษณะธรรมชาติ รวมไปถึงธรณีสัณฐานและทางน้ำ รวมไปถึงรูปแบบวัฒนธรรมมนุษย์ โดยภูมิภาคต่าง ๆ ได้แก่ ภาคเหนือ ภาคตะวันออกเฉียงเหนือ ภาคกลาง ภาคตะวันออก ภาคตะวันตก และภาคใต้ ถึงแม้ว่ากรุงเทพมหานครจะตั้งอยู่บนที่ราบตอนกลางของประเทศ แต่เนื่องจากเป็นเมืองหลวงและเมืองที่ใหญ่ที่สุด เขตมหานครแห่งนี้จึงอาจพิจารณาได้ว่าเป็นอีกภูมิภาคหนึ่งของประเทศ ภูมิภาคทางภูมิศาสตร์ทั้งหกนี้มีความแตกต่างกันโดยมีเอกลักษณ์ของตนเองในด้านประชากร ทรัพยากรพื้นฐาน ลักษณะธรรมชาติ และระดับของพัฒนาการทางสังคมและเศรษฐกิจ ความหลากหลายในภูมิภาคต่าง ๆ เหล่านี้ได้เป็นส่วนสำคัญต่อลักษณะทางกายภาพของประเทศไทย
ภาคเหนือ
ภาคเหนือมีลักษณะภูมิประเทศแบบภูเขาสูงสลับกับหุบเขาและพื้นที่สูงซึ่งติดต่อกับเขตที่ราบลุ่มตอนกลางของประเทศ มีทิวเขาที่วางตัวยาวในแนวเหนือ-ใต้ ระหว่างทิวเขาจะมีหุบเขาและแอ่งที่ราบระหว่างภูเขาเป็นที่ตั้งของตัวจังหวัด เช่น จังหวัดเชียงราย เชียงใหม่ แม่ฮ่องสอน น่าน และแพร่ ทิวเขาที่สำคัญได้แก่ ทิวเขาถนนธงชัย ทิวเขาแดนลาว ทิวเขาขุนตาน ทิวเขาผีปันน้ำ และทิวเขาหลวงพระบาง ช่วงฤดูหนาวในเขตภูเขาของภาค อุณหภูมิต่ำเพียงพอต่อการปลูกไม้ผล อาทิ ลิ้นจี่และสตรอเบอรี่ แม่น้ำในภาคเหนือหลายสาย รวมไปถึงแม่น้ำปิง แม่น้ำวัง แม่น้ำยมและแม่น้ำน่าน ไหลมาบรรจบกันและก่อให้เกิดเป็นที่ราบลุ่มแม่น้ำเจ้าพระยา ในอดีต ลักษณะทางธรรมชาติเหล่านี้ทำให้ภาคเหนือสามารถทำการเกษตรได้หลายประเภท รวมไปถึงการทำนาในหุบเขาและการปลูกพืชหมุนเวียนในเขตพื้นที่สูง นอกจากนี้ เขตภูเขาซึ่งมีป่าปกคลุมยังได้ทำให้ภาคเหนือมีจิตวิญญาณต่างจากภาคอื่น ๆ ของประเทศ ป่าไม้ รวมไปถึงไม้สักและไม้เนื้อแข็งซึ่งมีคุณค่าทางเศรษฐกิจอื่น ๆ เคยปกคลุมทั่วทั้งภาคเหนือและบางส่วนของภาคตะวันออกเฉียงเหนือ แต่ได้ลดจำนวนลงอย่างมากในช่วงคริสต์ทศวรรษ 1980 จนเหลือพื้นที่เพียง 130,000 ตารางกิโลเมตร และทั่วประเทศมีป่าไม้เหลือเพียงไม่ถึง 30% ของพื้นที่ประเทศไทย ทั้ง ๆ ที่ในปี ค.ศ. 1961 ป่าไม้เคยปกคลุมพื้นที่กว่า 56% ของประเทศ
ภาคตะวันออกเฉียงเหนือ
ภาคตะวันออกเฉียงเหนือ หรือ ภาคอีสาน ประกอบด้วยจังหวัด 20 จังหวัดมีเนื้อที่ 168,854 ตารางกิโลเมตร หรือมีเนื้อที่ร้อยละ 33.17 เทียบได้เท่ากับหนึ่งในสามของพื้นที่ทั้งหมดของประเทศไทย มีดินไม่ดีซึ่งไม่ค่อยเอื้อต่อเกษตรกรรม อย่างไรก็ตาม ข้าวเหนียว ซึ่งเป็นอาหารสำคัญสำหรับประชากรในภูมิภาค จำเป็นต้องอาศัยทุ่งนาที่น้ำท่วมถึงและระบายน้ำได้น้อยในการเจริญเติบโต และที่ซึ่งแหล่งน้ำใกล้เคียงสามารถท่วมถึงได้ มักจะเก็บเกี่ยวสองครั้งต่อปี พืชค้า อย่างเช่น อ้อยและมันสำปะหลังมีการเพาะปลูกกันในบริเวณมหาศาล และยาง ในปริมาณที่น้อยกว่าพืชสองชนิดแรก การผลิตไหมเป็นอุตสาหกรรมแถบชนบทและมีบทบาทสำคัญต่อเศรษฐกิจ ภาคอีสานมีฤดูมรสุมสั้น ๆ นำมาซึ่งอุทกภัยในแถบหุบเขาแม่น้ำ ไม่เหมือนกับพื้นที่ซึ่งมีความอุดมสมบูรณ์กว่าของประเทศ ภาคตะวันออกเฉียงเหนือมีฤดูแล้งที่ยาวนาน และพื้นที่ส่วนใหญ่ปกคลุมด้วยหญ้าหรอมแหรม ภูเขาขนาบภาคตะวันออกเฉียงเหนือทั้งทางตะวันตกและทางใต้ และแม่น้ำโขงไหลกั้นที่ราบสูงโคราชทางเหนือและทางตะวันออก พืชสมุนไพรพื้นบ้านหลายชนิด โดยเฉพาะอย่างยิ่งในสกุล Curcuma และพืชวงศ์ขิง เป็นพืชท้องถิ่นของภาค ภาคอีสานแบ่งลักษณะภูมิประเทศเป็น 5 เขต ได้แก่
ภาคกลาง
ภาคกลาง เป็นแอ่งที่มีความสมบูรณ์ทางธรรมชาติ จนได้รับการขนานนามว่า "อู่ข้าวอู่น้ำ" ระบบชลประทานซึ่งได้พัฒนาสำหรับเกษตรกรรมทำนาในภาคกลางซึ่งได้ให้การสนับสนุนทางเศรษฐกิจและได้พัฒนารัฐไทยอย่างต่อเนื่องมาตั้งแต่อาณาจักรสุโขทัยในคริสต์ศตวรรษที่ 13 มาจนถึงกรุงเทพมหานครในปัจจุบัน ภูมิประเทศที่ค่อนข้างแบนราบเป็นส่วนใหญ่ได้อำนวยความสะดวกต่อแหล่งน้ำที่ดอนและการขนส่งทางถนน พื้นที่อันอุดมสมบูรณ์นี้สามารถรองรับประชากรอันหนาแน่นได้ โดยภาคกลางมีความหนาแน่นของประชากรคิดเป็น 422 คนต่อตารางกิโลเมตรในปี ค.ศ. 1987 เมื่อเทียบกับความหนาแน่นของประชากรโดยเฉลี่ยของประเทศที่ 98 คนต่อตารางกิโลเมตร แม่น้ำเจ้าพระยาและสาขาย่อยมีความสำคัญต่อภาคกลางในเกษตรกรรมทำนา กรุงเทพมหานคร ศูนย์กลางการค้า การขนส่ง และกิจกรรมทางอุตสาหกรรม ตั้งอยู่บริเวณขอบด้านใต้ของภาคกลาง บริเวณหัวของอ่าวไทย
ภาคกลางมีแนวภูเขาเป็นขอบด้านตะวันออกและตะวันตก ได้แก่ ทิวเขาเพชรบูรณ์ และทิวเขาถนนธงชัย ลักษณะทางภูมิศาสตร์บริเวณภาคกลางตอนบนเป็นที่ราบเชิงเขา ลานตะพักลำน้ำ และเนินตะกอนรูปพัด ส่วนด้านตะวันออกเป็นที่ราบลาดเนินตะกอนเชิงเขาและภูเขาโดดเตี้ยๆ ซึ่งเป็นภูเขาไฟเก่า พบทั้งหินบะซอลต์ หินไรโอไลต์ และหินกรวดภูเขาไฟ มีพื้นที่ราบลุ่มแม่น้ำยม แม่น้ำเจ้าพระยาตอนบน และแม่น้ำป่าสัก ส่วนภาคกลางตอนล่างมีลักษณะเป็นที่ราบลุ่มโดยตลอด มีลานตะพักลำน้ำ และที่ราบน้ำท่วมถึง และคันดินธรรมชาติยาวขนานตามแม่น้ำเจ้าพระยา แม่น้ำลพบุรี แม่น้ำป่าสัก แม่น้ำท่าจีน ที่ราบภาคกลางตอนกลางมีชื่อเรียกว่า "ทุ่งราบเจ้าพระยา" เริ่มตั้งแต่จังหวัดนครสวรรค์ไปจนสุดอ่าวไทย
ภาคตะวันออก
ภาคตะวันออกประกอบด้วย 7 จังหวัด มีอาณาเขตติดกับภาคตะวันออกเฉียงเหนือทางทิศเหนือ ประเทศกัมพูชาทางทิศตะวันออก ติดกับอ่าวไทยทางทิศใต้ ติดกับภาคกลางด้านตะวันตก มีเนื้อที่ 34,380 ตารางกิโลเมตร ภูมิประเทศของภาคตะวันออกแบ่งได้ 4 ลักษณะ คือ ภูมิประเทศส่วนทิวเขา มีทิวเขาสันกำแพง ทิวเขาจันทบุรี และทิวเขาบรรทัด ภูมิประเทศส่วนที่เป็นที่ราบลุ่มน้ำ คือที่ราบลุ่มน้ำบางปะกง ที่ราบชายฝั่งทะเล ตั้งแต่ปากแม่น้ำบางปะกงไปจนสุดเขตแดนที่แหลมสารพัดพิษ จังหวัดตราด ส่วนใหญ่ชายฝั่งทะเลจะมีหาดทรายสวยงาม และส่วนเกาะและหมู่เกาะ เช่น เกาะสีชัง เกาะเสม็ด หมู่เกาะช้าง และเกาะกูด และมีท่าเรือพานิชย์ที่สำคัญที่สุดของประเทศไทย อยู่ที่แหลมฉบัง
ภาคตะวันตก
ภาคตะวันตกประกอบด้วย 5 จังหวัด มีเนื้อที่ 53,679 ไร่ มีเทือกเขาตะนาวศรีเป็นเทือกเขายาวตั้งแต่ภาคเหนือมาถึงภาคตะวันตกของประเทศ และเป็นพรมแดนทางธรรมชาติระหว่างไทยกับพม่า สภาพภูมิประเทศของภาคตะวันตกมีลักษณะเช่นเดียวกับภาคเหนือ โดยมีภูเขาสูงสลับกับหุบเขาซึ่งมีแม่น้ำไหลผ่าน มีที่ราบลุ่มน้ำสำคัญได้แก่ ที่ราบลุ่มน้ำปิง-วัง ที่ราบลุ่มน้ำแม่กลอง และที่ราบลุ่มน้ำเพชรบุรี ภาคตะวันตกมีพื้นที่ป่าซึ่งยังไม่ถูกรบกวนเป็นจำนวนมาก ทรัพยากรน้ำและแร่ธาตุเป็นทรัพยากรที่สำคัญของภาค โดยอุตสาหกรรมเหมืองแร่ถือว่าเป็นอุตสาหกรรมหลัก นอกจากนี้ ภาคตะวันตกยังเป็นที่ตั้งของเขื่อนที่สำคัญของประเทศ ได้แก่ เขื่อนศรีนครินทร์
ภาคใต้
ภาคใต้ เป็นส่วนหนึ่งของคาบสมุทรแคบ มีความแตกต่างกับภาคอื่น ๆ ของไทยทั้งในด้านสภาพภูมิอากาศ ภูมิประเทศ และทรัพยากร ลักษณะภูมิประเทศของภาคใต้แบ่งเป็น 4 แบบ ได้แก่ เศรษฐกิจของภาคใต้ขึ้นอยู่กับการทำนาเพื่อยังชีพเป็นหลักและการผลิตยางสำหรับอุตสาหกรรม แหล่งรายได้อื่น ๆ รวมไปถึงการปลูกมะพร้าว การทำเหมืองแร่ดีบุก และการท่องเที่ยว โดยเฉพาะอย่างยิ่ง จังหวัดภูเก็ต ซึ่งได้รับความนิยมอย่างมาก ภูมิประเทศแบบม้วนตัวกับภูเขาและการขาดแม่น้ำสายใหญ่ ๆ เป็นลักษณะเด่นของภาคใต้ แนวภูเขาซึ่งเรียงตัวกันในแนวเหนือ-ใต้ และป่าฝนเขตร้อนอันลึกลับได้ทำให้เกิดการโดดเดี่ยวในยุคเริ่มต้นและการพัฒนาทางการเมืองแยกต่างหากกับส่วนอื่น ๆ ของประเทศ การเข้าถึงทะเลอันดามันและอ่าวไทยทำให้ภาคใต้เป็นทางผ่านของทั้งพระพุทธศาสนานิกายเถรวาท โดยมีศูนย์กลางอยู่ที่ จังหวัดนครศรีธรรมราช และศาสนาอิสลาม โดยมีศูนย์กลางอยู่ที่อดีตอาณาจักรปัตตานีซึ่งมีพรมแดนติดต่อกับประเทศมาเลเซีย
ภูมิอากาศ
พื้นที่ส่วนใหญ่ของประเทศไทยมีลักษณะภูมิอากาศแบบร้อนชื้นหรือแบบสะวันนาตามการแบ่งเขตภูมิอากาศแบบคอบเปน ในขณะที่ภาคใต้และทางตะวันออกสุดของภาคตะวันออกเป็นเขตภูมิอากาศแบบมรสุมเขตร้อน ทั่วประเทศมีอุณหภูมิเฉลี่ยระหว่าง 19-41°C ในฤดูแล้ง อุณหภูมิเพิ่มสูงขึ้นอย่างรวดเร็วในช่วงครึ่งหลังของเดือนมีนาคม โดยสูงกว่า 40°C ในบางพื้นที่ในช่วงกลางเดือนเมษายนเมื่อดวงอาทิตย์เคลื่อนผ่านจุดเหนือศีรษะ
มรสุมตะวันตกเฉียงใต้ซึ่งพัดเข้าสู่ประเทศไทยระหว่างเดือนพฤษภาคมและกรกฎาคม (ยกเว้นภาคใต้) เป็นจุดบ่งชี้ว่าประเทศไทยเข้าสู่ฤดูฝน ซึ่งกินเวลาจนถึงเดือนตุลาคม และเมฆซึ่งปกคลุมทำให้อุณหภูมิลดลง แต่มีความชื้นสูงมาก เดือนพฤศจิกายนและเดือนธันวาคมเป็นจุดเริ่มต้นของฤดูแล้งและอุณหภูมิในเวลากลางคืนเหนือพื้นดินสามารถลดต่ำลงกว่าจุดเยือกแข็ง อุณหภูมิเพิ่มสูงขึ้นอีกครั้งในช่วงเดือนมกราคม เมื่อดวงอาทิตย์ส่องแสงมายังภูมิประเทศ ฤดูแล้งในภาคใต้มีระยะเวลาสั้นที่สุด เนื่องจากการที่ภาคใต้ตั้งอยู่ใกล้ทะเลจากทุกด้านในคาบสมุทรมลายู พื้นที่ทั้งประเทศได้รับปริมาณฝนอย่างเพียงพอ ยกเว้นบางพื้นที่เท่านั้น แต่ระยะเวลาของฤดูฝนและปริมาณฝนมีความแตกต่างกันไปตามภูมิภาคและระดับความสูง
ทรัพยากรธรรมชาติ
ประเทศไทยเป็นประเทศที่มีทรัพยากรธรรมชาติอยู่อย่างมากมาย แบ่งได้ดังนี้
ทรัพยากรดิน ในประเทศไทยแบ่งออกเป็น 4 ชนิด ได้แก่ดินเหนียว พบได้ในบริเวณแอ่งโคราช ที่ราบลุ่มแม่น้ำบางปะกง แม่น้ำแม่กลอง แม่น้ำตาปี แม่น้ำปากพนัง ดินร่วน พบมากในภาคตะวันออกเฉียงเหนือ ภาคตะวันออก ภาคกลางตอนบนและภาคเหนือ ดินทราย พบมากในภาคตะวันออกเฉียงเหนือ ดินอินทรีย์ พบมากในป่าพรุ เช่น ป่าพรุสิรินธร จังหวัดนราธิวาส
ทรัพยากรป่าไม้ ป่าไม้จะกระจายอยู่ประเทศ มีลักษณะแตกต่างกันตามภูมิประเทศและภูมิอากาศ มี 2 ประเภท ได้แก่ ป่าผลัดใบ พบได้ในทุกภูมิภาค แต่ภาคใต้พบน้อยที่สุด และป่าไม่ผลัดใบ ส่วนใหญ่อยู่ในพื้นที่ภาคใต้ และบนภูเขาสูงที่มีความชุ่มชื้น เช่น อุทยานแห่งชาติดอยอินทนนท์ เขาใหญ่ รามคำแหง ภูสอยดาว เป็นต้น
ทรัพยากรน้ำ ในประเทศไทยมีแหล่งน้ำสำคัญ 2 แหล่งคือ จากน้ำผิวดิน ซึ่งมีแม่น้ำเจ้าพระยาเป็นแม่น้ำสายสำคัญที่สุดของประเทศ นอกจากนี้ยังมีแม่น้ำต่าง ๆ ตามภูมิภาค เช่น แม่น้ำมูล ชี ปิง วัง ยม น่าน แม่กลอง ตาปี เป็นต้น และจากน้ำบาดาล
รายนามผู้ประกาศข่าว ผู้รายงานข่าว และผู้จัดรายการ สถานีวิทยุ วิทยุไทย
รายนามผู้ประกาศข่าว ผู้รายงานข่าว และ ผู้จัดรายการ สถานีวิทยุไทย เพื่อเด็กและครอบครัว เรียงชื่อตามลำดับอักษร
บ
บุญมา ศรีหมาด (ข่าวยามเช้า ข่าว 07.00 น. ข่าว 12.00 น. ข่าว 19.00 น. ข่าว 20.00 น. ข่าวต้นชั่วโมง หมุนตามวัน บันทึกสถานการณ์)
การแข่งขันฟิสิกส์สัประยุทธ์ระหว่างประเทศ
การแข่งขันฟิสิกส์สัประยุทธ์ระหว่างประเทศ (International Young Physicists' Tournament - IYPT) เป็นการแข่งขันเกี่ยวกับวิชาฟิสิกส์ระดับนานาชาติประจำปีสำหรับนักเรียนมัธยมศึกษา ผู้เข้าแข่งขันแบ่งเป็นทีมตามประเทศ ประเทศละไม่เกินห้าคน โดยเป็นการแข่งขันความสามารถในการแก้ปัญหาปลายเปิดที่ซับซ้อนในทางวิทยาศาสตร์ ผ่านการนำเสนอวีธีทางแก้ไขปัญหาเพื่อหาคำตอบ โดยการแข่งขันมีทั้งการนำเสนอ ซักค้าน และการวิพากษ์ จึงเรียกการแข่งขันว่า "Physics Fights"
รายชื่อภาพยนตร์ไทย พ.ศ. 2526
'''รายชื่อภาพยนตร์ไทย ที่ออกฉายครั้งแรกใน พ.ศ. 2526'''
ปัจจัยสี่ (แก้ความกำกวม)
ปัจจัยสี่ อาจหมายถึง
อาลี คาลิฟ กาลาอิดห์
ศาสตราจารย์ อาลี คาลิฟ กาลาอิดห์ (Cali Khaliif Galayr, Ali Khalif Galaid, علي خليف غلير) (15 ตุลาคม พ.ศ. 2484 – 8 ตุลาคม พ.ศ. 2563) หรือเป็นที่รู้จักกันในนาม อาลี คาลิฟ กาลาอิร เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 8 ตุลาคม พ.ศ. 2543 ถึง 28 ตุลาคม พ.ศ. 2544 กาลาอิดห์มีประสบการณ์ใน การกำหนดนโยบายสาธารณะ, การทูต, การบริหารรัฐกิจและธุรกิจ เขาได้สอนวิชาเหล่านี้ที่มหาวิทยาลัยของรัฐในสหรัฐอเมริกา ปัจจุบันเขาดำรงตำแหน่งสมาชิกรัฐสภากลางโซมาเลีย นอกจากนี้กาลาอิดห์ยังเป็นประธานาธิบดีแห่งรัฐคาตูโม
Macrohectopidae
Macrohectopidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
มาเรีย เดสปัส
มาเรีย เดสปัส เกิดมื่อวันที่ 3 พฤษภาคม ค.ศ. 1967 เป็นนักสกีฟรีสไตล์ชาวออสเตรเลีย มาเรีย เดสปัสเกิดที่เมืองซิดนีย์ ประเทศออสเตรเลีย เคยเข้าร่วมการแข่งขันโอลิมปิกฤดูหนาว 1998 และโอลิมปิกฤดูหนาว 2002 โดยได้รับรางวัลประเภทเหรียญเงินในปี ค.ศ. 2002
เลอง ชาร์ล เตฟว์แน็ง
เลอง ชาร์ล เตฟว์แน็ง (Léon Charles Thévenin, ; 30 มีนาคม พ.ศ. 2400 – 21 กันยายน พ.ศ. 2469) หรือที่รู้จักกันในชื่อ เทเวนิน หรือ เทวินิน เป็นวิศวกรชาวฝรั่งเศส รู้จักในฐานะผู้พัฒนาทฤษฎีบทสำหรับวงจรไฟฟ้า ซึ่งว่า ภาระหรือโหลดทางไฟฟ้าเมื่อต่อเข้ากับแหล่งจ่าย สามารถเขียนเป็นวงจรสมมูลซึ่งประกอบด้วยแหล่งจ่ายสมมูลซึ่งหาได้จากการแบ่งศักย์ ความต้านทานสมมูลซึ่งหาได้จากการรวมความต้านทานเข้าด้วยกันขณะตัดภาระออก และความต้านทานของภาระต่ออนุกรมกัน
ประวัติ
เลอง เตฟว์แน็งเกิดเมื่อวันพฤหัสบดีที่ 30 มีนาคม 2400 (นับตามแบบพระราชบัญญัติปีปฏิทิน พ.ศ. 2483) ที่เมืองโม (Meaux) จังหวัดแซเนมาร์น แคว้นอีล-เดอ-ฟร็องส์ เข้าศึกษาที่วิทยาลัยสารพัดช่าง (École Polytechnique) ซึ่งปัจจุบันเป็นสถาบันสมทบของมหาวิทยาลัยปารีส-ซาแกล (Université Paris-Saclay) เมื่อ พ.ศ. 2421 เตฟว์แน็งเข้ารับราชการในกองทหารสื่อสาร ก่อนเข้าสอนในวิทยาลัยไปรษณีย์โทรเลขขั้นสูง (ปัจจุบันคือวิทยาลัยโทรคมนาคมขั้นสูงแห่งสถาบันวิทยาศาสตร์และเทคโนโลยีปารีส (Télécom ParisTech)) จากการศึกษาทฤษฎีวงจรพื้นฐาน กฎของโอห์ม และกฎของเคอร์ชอฟฟ์ทำให้เตฟว์แน็งสร้างทฤษฎีใหม่สำหรับวงจรไฟฟ้าของเขาขึ้น อย่างไรก็ตาม กฎของเขาได้รับการค้นพบก่อนหน้าแล้วโดยแฮร์มัน ฟ็อน เฮ็ล์มฮ็อลทซ์ ต่อมาเตว์แน็งเป็นผู้อำนวยการสำนักโทรคมนาคม และเริ่มเป็นอาจารย์รับเชิญในสถาบันต่าง ๆ อาทิ สถาบันเกษตรศาสตร์แห่งกรีญง
เลอง เตฟว์แน็งถึงแก่กรรมเมื่อวันอังคารที่ 21 กันยายน 2469 ที่กรุงปารีส รวมอายุได้ 69 ปี
หมายเหตุ
<references group="ม"/>
ดาวน์โหลดแอกเซเลอเรเตอร์พลัส
ดาวน์โหลดแอกเซเลอเรเตอร์พลัส (Download Accelerator Plus: DAP) เป็นโปรแกรมช่วยดาวน์โหลดไฟล์จากอินเทอร์เน็ต สามารถทำงานได้บนระบบปฏิบัติการวินโดวส์ และแมคอินทอช สามารถดาวน์โหลดรุ่นทดลองใช้งานได้ฟรี
อาร์นี่ ดิ๊กกิ้นส์
อาร์นี่ ดิ๊กกิ้นส์ เกิดเมื่อวันที่ 6 กันยายน ค.ศ. 1991 เป็นนักยูโดชาวออสเตรเลีย  เคยเข้าร่วมการแข่งขันโอลิมปิกฤดูร้อน 2012 และได้รับรางวัลประเภทเหรียญทอง
ดาวน์โหลดแอกเซเลอเรเตอร์พลัส
DAP มีความสามารถในการดาวน์โหลดไฟล์ต่อ มีอินเทอร์เฟซใช้งานง่าย และทำงานร่วมกับเว็บเบราว์เซอร์ได้
เรดีฟอร์เลิฟ
เรดีฟอร์เลิฟ (Ready For Love) คือสตูดิโออัลบั้มภาษาอังกฤษลำดับที่สามของทาทา ยัง ออกจำหน่ายทั่วเอเชียระหว่างวันที่ 24 สิงหาคม - 14 กันยายน พ.ศ. 2552 ออสเตรเลียในเดือนตุลาคม พ.ศ. 2552 และยุโรปในต้นปี พ.ศ. 2553 พร้อมกันนี้ยังได้ออกจำหน่ายในรูปแบบพร้อมพวงกุญแจสะสมเมื่อวันที่ 13 พฤศจิกายน พ.ศ. 2552 ในประเทศไทย
เรดีฟอร์เลิฟ เริ่มต้นการทำงานจากการคัดเลือกเพลงที่นักประพันธ์เพลงทั่วโลกส่งเข้ามาทั้งสิ้น 1,800 เพลงเหลือ 12 เพลง โดยผลงานอัลบั้มชุดนี้ได้จัดทำในประเทศเยอรมนี และได้ใช้เพลง "เรดีฟอร์เลิฟ" เป็นซิงเกิลแรกในการประชาสัมพันธ์อัลบั้มดังกล่าว โดยออกเผยแพร่ผ่านสถานีวิทยุต่างๆ และเปิดบริการดิจิตอลดาวน์โหลด เมื่อวันที่ 1 กรกฎาคม พ.ศ. 2552
ทาทาประชาสัมพันธ์อัลบั้มนี้ด้วยการจัดงานเปิดตัวอัลบั้ม ณ ท่าอากาศยานดอนเมือง เมื่อวันที่ 9 กันยายน พ.ศ. 2552 โดยในงานดังกล่าวได้มีการปฐมทัศน์มิวสิกวิดีโอเพลง "มายบลัดดีวาเลนไทน์" พร้อมกับแสดงสดในเพลงจากอัลบั้มนี้ และมีการออกจำหน่ายวิดีโองานดังกล่าวในวันที่ 19 พฤศจิกายน พ.ศ. 2552 อีกด้วย
เมื่อกลางเดือนกุมภาพันธ์ พ.ศ. 2553 ทาทา ยัง ได้ปล่อยเพลงมายบลัดดีวาเลนไทน์ เวอร์ชันภาษาไทย ออกมาทุกคลื่นวิทยุ เนื่องในโอกาสเดือนแห่งความรัก
การสร้างและอำนวยการผลิต
ในอัลบั้มนี้ทาทาได้ร่วมงานกับ André Brix Buchmann แห่ง  Valicon Production จากประเทศเยอรมัน เริ่มจากการที่ Brix เสนอความคิดการสร้างอัลบั้มนี้ไปยังนักแต่งเพลงที่มีชื่อเสียงทั่วโลก หลังจากใช้เวลากว่า 5 เดือน Brix ก็ได้นำเพลงกลับมาจากนักแต่งเพลงที่อยากร่วมงานกับ ทาทา ยัง กว่า 1,800 เพลง โดยได้ใช้เวลาในการคัดเลือกและกลั่นกรองเพลงที่ดีที่สุดออกมาเพื่อให้อยู่ใน อัลบั้ม เรดีฟอร์เลิฟ นี้  12 เพลง โดยจัดทำ ณ ประเทศเยอรมัน
อัลบั้มนี้ได้นักแต่งเพลงชื่อดังมาแต่งเพลงให้ทาทามากมาย โดยเพลงเปิดตัว "เรดีฟอร์เลิฟ" เป็นผลงานการประพันธ์ของมาร์ค เทย์เลอร์ (Mark Taylor) เจ้าของรางวัลแกรมมี สาขาผู้อำนวยการสร้าง ชาวอังกฤษ โดยที่มาร์คเคยประพันธ์เพลงให้กับศิลปินอย่าง แชร์ บริตนีย์ สเปียรส์ พุซซีแคต ดอลส์ ไดอาน่า รอส ร็อด สจ๊วต และเอ็นริเก อิเกลเซียส และในบทเพลง "เพอร์เฟกชัน" (Perfection) เป็นผลงานการประพันธ์ร่วมของเลโอนา ลิวอิส และเพลง "เบอร์นิงเอาต์" ผลงานการประพันธ์ของ Sabastian Thott ผู้ประพันธ์เพลงให้กับศิลปินชื่อดังอย่างเซลีน ดิออนและเวสต์ไลฟ์มาแล้ว
งานเปิดตัวอัลบั้มมีขึ้นเมื่อวันที่ 9 กันยายน พ.ศ. 2552 ณ ท่าอากาศยานดอนเมือง โดยทาทาได้ลงจากเครื่องบินของนกแอร์เพื่อแสดงคอนเสิร์ตบนเวทีกลางรันเวย์ นับเป็นศิลปินไทยรายแรกที่เปิดตัวกลางรันเวย์ท่าอากาศยาน นอกจากนี้ยังมีการเผยแพร่มิวสิกวิดีโอเพลง มาย บลัดดี วาเลนไทน์ เป็นครั้งแรกอีกด้วย
แบลค์
แบลค์ (Balkh ; ปาทาน และ, Balkh) เป็นเมืองในจังหวัดแบลค์ ประเทศอัฟกานิสถาน ตั้งอยู่ทางทิศตะวันตกเฉียงเหนือของมะซารีชะรีฟ ราว 74 km ทางใต้ของแม่น้ำอามูดาร์ยาและติดกับประเทศอุซเบกิสถาน เคยเป็นศูนย์กลางในยุคโบราณของศาสนาพุทธ ศาสนาอิสลาม และศาสนาโซโรอัสเตอร์ และเป็นหนึ่งในเมืองสำคัญของโคราซาน
นครโบราณแบลค์เป็นที่รู้จักในชื่อภาษากรีกโบราณว่า แบกทรา (Bactra) ซึ่งมาจากชื่อของ ภูมิภาคแบกเตรีย ยังเคยเป็นเมืองศูนย์กลางและเมืองหลวงของแบกเตรีย มาร์โก โปโล เคยเขียนอธิบายว่า "เป็นเมืองมีชื่อเสียงและเมืองใหญ่" ปัจจุบันเป็นส่วนที่เป็นซากปรักหักพังส่วนใหญ่ตั้งอยู่ทางขวาของแม่น้ำแบลค์ราว 12 km
เขตการค้าเสรีจีน-อาเซียน
เขตการค้าเสรีจีน-อาเซียน เป็นเขตการค้าเสรีที่มีจำนวนประชากรมากที่สุดในโลก ซึ่งเป็นการตกลงในลักษณะพหุพาคี ซึ่งแตกต่างจากเขตการค้าเสรีไทย-จีน ที่เป็นการตกลงแบบทวิภาคี โดยทั้งนี้เขตการค้าเสรีจีน-อาเซียน ได้มีข้อตกลงการขอยกเลิกภาษีนำเข้าและข้อจำกัดทางการค้าระหว่างสมาชิกในอาเชียนกับประเทศจีน
สินค้าที่กลุ่มประเทศอาเซียนเปิดเสรีให้ประเทศจีน
สมาคมประชาชาติแห่งเอเชียตะวันออกเฉียงใต้ ได้แก่ คอมพิวเตอร์ และไอที
สินค้าที่ประเทศจีนเปิดเสรีให้กลุ่มประเทศอาเซียน
พืชผัก-ผลไม้เมืองหนาว
ดูเพิ่ม
เขตการค้าเสรีASEAN-จีน
อาริสตุลโลส
อาริสตุลโลส (Ἀρίστυλλος) (เสียชีวิตประมาณ 261 ปีก่อนคริสตกาล) เป็นนักดาราศาสตร์ชาวกรีกผู้สร้างสารบัญแฟ้มดาวฤกษ์ครั้งแรกเมื่อประมาณ 300 ปีก่อนคริสตกาล ด้วยความช่วยเหลือของตีโมคาริส เขาทำงานในหอสมุดอเล็กซานเดรีย นอกจากนี้แล้ว แอ่งบนดวงจันทร์ อาริสตุลโลส ยังได้รับการตั้งชื่อตามชื่อเขา
การกระตุ้น
ในสาขาชีวเคมี การกระตุ้น หรือ การก่อกัมมันต์ (Activation) ทั่วไปหมายถึงกระบวนการที่บางสิ่ง (เช่นโปรตีนหรือหน่วยรับเป็นต้น) ได้การจัดเตรียมหรือการกระตุ้นเพื่อทำปฏิกิริยาเคมีต่อ ๆ ไป
เคมี
ในสาขาเคมี การกระตุ้นหมายถึงการแปรสภาพที่ผันกลับได้ของโมเลกุลหนึ่ง ๆ ไปเป็นสารเคมีที่คล้าย ๆ กัน หรือไปมีสภาวะทางกายภาพที่คล้าย ๆ กันอีกอย่างหนึ่ง โดยมีลักษณะเฉพาะว่า สภาพที่เป็นผลนี้มีแนวโน้มที่จะเกิดปฏิกิริยาทางเคมีโดยเฉพาะ ๆ มากยิ่งขึ้น ดังนั้น การกระตุ้นจึงเป็นแนวคิดตรงข้ามกับ "protection" ซึ่งมีผลเป็นสภาพซึ่งมีแนวโน้มที่จะเกิดปฏิกิริยาทางเคมีโดยเฉพาะ ๆ น้อยลง
พลังงานก่อกัมมันต์ คือพลังงานที่จำเป็นเพื่อกระตุ้น/ก่อกัมมันต์อาจค่อนข้างน้อย ซึ่งบ่อยครั้งอาจได้จากความร้อนที่ขึ้น ๆ ลง ๆ โดยสุ่มตามธรรมชาติที่โมเลกุลนั้นเองมี (คือ ไม่ต้องได้พลังงานจากภายนอก)
สาขาทางเคมีที่ศึกษาประเด็นนี้เรียกว่า จลนพลศาสตร์เคมี (chemical kinetics)
ชีวเคมี
ในสาขาชีวเคมี การกระตุ้น หรือที่เรียกโดยเฉพาะว่า การกระตุ้นทางชีวภาพ (bioactivation) เป็นสภาพที่เอนไซม์หรือโมเลกุลที่มีฤทธิ์ทางชีวภาพอื่น ๆ เกิดได้สมรรถภาพเพื่อออกฤทธิ์ เช่น proenzyme ที่ไม่มีฤทธิ์ได้แปลงสภาพเป็นเอนไซม์ที่มีฤทธิ์เร่งปฏิกิริยาซับสเตรตของมันให้เปลี่ยนเป็นผลผลิต การกระตุ้นทางชีวภาพอาจหมายถึงกระบวนการที่ยา prodrug ที่ไม่มีฤทธิ์ ได้เปลี่ยนอาศัยเมแทบอลิซึมในร่างกายให้เป็นเมแทบอไลต์/คือยาที่มีฤทธิ์ เช่นการเปลี่ยน protoxin ที่ยังไม่มีฤทธิ์ให้เป็นสารที่มีพิษทางชีวภาพจริง ๆ ที่พบในกระบวนการแปรเป็นสารพิษ (toxication)
ในกระบวนการสังเคราะห์โปรตีน ทีอาร์เอ็นเอ (tRNA) จะขนส่งกรดอะมิโนไปเติมให้กับโซ่โพลีเพปไทด์ที่กำลังยาวขึ้นบนไรโบโซม โดยก่อนที่จะถ่ายโอนกรดอะมิโนไปให้ไรโบโซม tRNA จะต้องสร้างพันธะโคเวเลนต์กับกรดอะมิโนด้วยปลายที่เป็น 3' CCA ซึ่งเร่งปฏิกิริยาโดย aminoacyl-tRNA synthetase และต้องใช้อะดีโนซีนไตรฟอสเฟต (ATP) โมเลกุลหนึ่ง กรดอะมิโนที่ยึดกับ tRNA เรียกว่า aminoacyl-tRNA และจัดเป็นโมเลกุลก่อกัมมันต์ในการแปลรหัสโปรตีน เมื่อมีสภาพก่อกัมมันต์แล้ว aminoacyl-tRNA ก็อาจถ่ายโอนไปยังไรโบโซม แล้วเติมกรดอะมิโนให้กับโซ่โพลีเพปไทด์ที่กำลังยาวขึ้น
วิทยาภูมิคุ้มกัน
ในสาขาวิทยาภูมิคุ้มกัน การกระตุ้นเป็นการแปรสภาพเม็ดเลือดขาวหรือเซลล์อื่น ๆ ที่มีบทบาทในระบบภูมิคุ้มกัน ในนัยกลับกัน การหยุดกระตุ้น (deactivation) หมายถึงการแปรสภาพในทางกลับกัน ดุลของกระบวนการสองอย่างนี้จะต้องควบคุมอย่างเข้ม เพราะการกระตุ้นน้อยเกินไปจะทำให้ติดเชื้อได้ง่าย และมากเกินไปก็จะเป็นเหตุของโรคภูมิต้านตนเอง การกระตุ้นและการหยุดกระตุ้นเป็นผลของปัจจัยหลายอย่าง รวมทั้ง cytokines, soluble receptors, arachidonic acid metabolites, สเตอรอยด์, receptor antagonists, adhesion molecules, ผลผลิตของแบคทีเรียและไวรัส
ซีเมนส์ โมดูลาร์ เมโทร
ซีเมนส์ โมดูลาร์ เมโทร (Siemens Modular Metro) เป็นตระกูลรถรางไฟฟ้าเพื่อระบบขนส่งด่วนพิเศษ ซึ่งผลิตโดย ซีเมนส์ทรานสพอร์เทชันซิสเทมส์ และผู้ประกอบการรถไฟใช้ทั่วโลก แนวคิดของยานพาหนะดังกล่าวเปิดตัวในกรุงเวียนนา เมื่อ ค.ศ. 2000 และเป็นแนวคิดการใช้ส่วนจำเพาะ และทำให้มีรุ่นดัดแปลงของพาหนะรถไฟใต้ดินจำนวนมาก ซีเมนส์ โมดูลาร์ เมโทรเดิมชื่อว่า โมดูลาร์โมบิลิตี (Modular Mobility) และซีเมนส์ยังใช้ชื่อย่อ โม.โม. (Mo.Mo.)
การออกแบบ
รถไฟดังกล่าวออกแบบมาเพื่อใช้กับระบบในพิสัยผู้โดยสาร 20,000 ถึง 60,000 คน/ชั่วโมง ปอร์เช่ดีไซน์เป็นผู้ออกแบบตัวรถไฟ มอดูลในระบบมีประตู ทางเดินระหว่างที่นั่ง การปรับอากาศติดตั้งหลังคา และลักษณะภายใน การรวมรถยนต์กับรถพ่วงจำนวนมากเป็นไปได้ โดยพาหนะหนึ่ง ๆ มีความยาวตั้งแต่ 17 ถึง 25 เมตร และความยาว 2.6 ถึง 3.2 เมตร มีโครงสร้างเหล็กกล้าไร้สนิมหรืออะลูมิเนียมในสามภาคตัดขวาง ได้แก่ แก้มยางรถตรง แก้มยางรถที่ลาดเอียง 3 องศาและคอนทัวร์ (contoured)